burgasdotpro/wikipedia huggingface dataset:
Gameport

Gameport bol tradičný konektor pre vstupné zariadenie slúžiaci pre ovládanie hier na osobných počítačoch. Rozhranie bolo často integrované priamo na základnej doske alebo na zvukovej karte, prípadne ako rozširujúca PCI karta. Microsoft prestal gameport v operačnom systéme Windows Vista podporovať, a preto výrobcovia výrobu tohto rozhrania ukončili. Dôvodom opustenia od gameportu je tiež fakt, že bol analógovým rozhraním a väčšina súčasných zariadení je digitálna a pripájajú sa cez USB.
Analógové rozhranie.
Na rozdiel od joystickov, ktoré sa už u starších počítačov pripájali digitálne, bol gameport skôr analógovým, ako digitálnym rozhraním. Pre detekciu pohybu používal ADC prevodník. Jedny z prvých príručiek od IBM-PC popisovali tento port ako vhodný pre pripojenie dvoch ovládacích koliesok (tzv. "paddle"), čo je zariadenie s jedným guľatým otočným gombíkom a jedným či viac tlačidlami. Tento prístup poskytol z historického hľadiska IBM-PC prevahu v simulačných hrách, obzvlášť leteckých simulátoroch.
Originálny gameport, navrhnutý IBM mal spočiatku štyri analógové osi a štyri tlačidla na jednom porte, čo dovoľovalo spojenie dvoch ovládacích pák.
Známe problémy.
Gameport bolo analógové zariadenie, čo spôsobovalo najrôznejšie problémy. Napríklad všetky druhy ovládacích pák potrebovali kalibráciu, dokonca aj na arkádový štýl hier.
Kalibrácia bola stále vyžiadavaná operačnými systémami, ako bol napríklad Windows XP. Účelom kalibrácie bolo zmeranie maximálneho rozsahu osi páky u analógových signálov (z potenciometrov) alebo digitálnych signálov (s mikrospínačom alebo kontaktmi). Obvykle zostávalo z posunu ovládacej páky okolo všetkých jej osí. Ovládacie páky, ktoré používajú USB konektor, obvykle kalibráciu nevyžadujú.
V časoch operačného systému DOS musela každá hra, ktorá používala gameport, previesť vlastnú kalibráciu. Veľmi často sa stávalo, že kvôli zle naprogramovanej kalibrácii sa po štarte hry stala ovládacia páka nepoužiteľná. S Windows XP stačila jediná kalibrácia priamo v operačnom systéme, ktorý ju zdieľal aj s ostatnými aplikáciami. Dokiaľ nedošlo k odpojeniu zariadenia, zostáva kalibrácia platná.
Microsoft oznámil, že v operačných systémoch už nebude zahrnutá podpora gameportu (počnúc 64 bitovou verziou Windows XP). Dôvodom je, že v súčasnosti sú omnoho bežnejšie herné zariadenia, ktoré sa pripájajú k PC cez rozhranie USB. Podpora gameportu teda postupne úplne zanikla.
Konektory MIDI.
Rozhranie gameport využívalo konektor DA-15, obsahujúci viac ako dvojnásobok konektorov potrebných pre káble MIDI. Pre použitie gameportu s MIDI nástrojmi bol vyžadovaný kábel samec-samica konektoru DA-15 a dva 5 pinové káble so samci typu DIN. Ovládače a hardware gameportu, schopné pracovať s MIDI zariadeniami, boli založené na štandardnom Roland MPU-401 MIDI rozhraní a podporovali väčšinu štandardných MPU-401 aplikácií pre Windows a DOS.
Róbert Gavenda

Róbert Gavenda (* 15. január 1988, Trenčín) je doposiaľ najúspešnejší slovenský cyklokrosár v ére samostatnej SR. Dňa 29. januára 2011 sa v nemeckom St. Wendeli prvýkrát v kariére postavil na štart hlavnej kategórie majstrovstiev sveta Elita muži.
Ondrej Glajza

Ondrej Glajza (* 22. marec 1966, Poprad) je slovenský cyklokrosár, najúspešnejší Slovák v doterajšej histórii tejto terénnej cyklistickej disciplíny.
Kariéra a úspechy.
Aktívnej činnosti sa venoval v rokoch 1972 - 1991. Ako reprezentant Česko-Slovenska získal dva tituly majstra sveta:
Na majstrovstvách Česko-Slovenska v kategórii mužov získal spolu štyri medaily, z toho dve zlaté:
V máji v roku 1989 emigroval z Česko-Slovenska (ČSSR) do Západného Berlína. Po revolúcii sa vrátil a opäť reprezentoval Česko-Slovensko, tentoraz už medzi profesionálmi.
Dvakrát štartoval na majstrovstvách sveta v kategórii Elite (profesionáli):
V rokoch 1993 – 1999 pôsobil vo funkcii trénera slovenskej cyklokrosovej reprezentácie.
V súčasnosti sa opäť aktívne venuje cyklistike. Vo farbách cyklistického klubu FCT Považská Bystrica sa zúčastňuje súťaží veteránov v cyklokrose a na horských bicykloch .
Machnovščina

Machnovščina, známe tiež pod názvami anarchistická Ukrajina bolo anarchistické územie kontrolované Revolučnou oslobodzovacou armádou Ukrajiny pod vedením Nestora Machna. Existovalo v rokoch 1918 až 1921. Bol to prvý a doposiaľ jediný úspešný pokus vo Východnej Európe o vytvorenie bezštátnej anarchistickej spoločnosti. Rozprestieralo sa na dnešnej Záporožskej oblasti, Dnepropetrovskej oblasti a Doneckej oblasti.
Nestor Machno a jeho územie od svojho vzniku ležalo boľševikom v žalúdku a v roku 1921 tam vtrhla Červená armáda, ktorá po niekoľkých mesiacoch bojov Revolučnú oslobodzovaciu armádu porazila a územie bolo včlenené do Sovietskeho zväzu.
Pláž

Pláž je breh vodnej plochy, ktorý je pokrytý pieskom alebo drobnými kamienkami a len mierne sa zvažuje smerom k vode. Môže sa vyskytovať na brehoch riek, jazier alebo morí. Pláž môže byť dlhá aj desiatky či stovky kilometrov.
Pláž (rozlišovacia stránka)

Pláž môže byť:
Stanisław Wojciechowski

Stanisław Wojciechowski (* 15. marec 1869, Kalisch, Prusko - † 9. apríl 1953, Gołąbki, Poľská ľudová republika) bol poľský politik, roku 1922 sa stal druhým prezidentom druhej poľskej republiky. 
Život.
Mladosť.
Stanisław Wojciechowski sa narodil do šľachtickej rodiny. V rokoch 1888 - 1891 študoval na Varšavskej univerzite matematiku a fyziku. Tam sa tiež stal členom ilegálnej organizácie „"Zet"“. Wojciechowski bol v roku 1891 zatknutý za protesty pre nezávislosť od Ruského impéria. Potom, čo bol prepustený, odišiel do Paríža.
Exil.
V roku 1893 vstúpil Wojciechowski do Sociálno demokratickej strany Poľska, kde pôsobil napr. Karl Radek. V tom istom roku sa stretol a spriatelil s Józefom Piłsudským. Roku 1895 bol z Francúzska vyhnaný. Avšak v ňom ilegálne zostal až do roku 1899. V tomto roku sa Wojciechowski odsťahoval do Londýna, kde vydával poľsky písaný časopis "Przedswit".
V roku 1905 začal spolu s Piłsudským publikovať časopis "Robotnik". Roku 1906 sa Wojciechowski vrátil do Ruska. Po návrate vystúpil zo Sociálno demokratickej strany Poľska a pôsobil v časopise "Spolem".
Politik.
Wojciechowski vedel, že prvá svetová vojna predstavovala pre Rusko nebezpečenstvo. Roku 1918 bol prinútený opustiť Moskvu pod hrozbou zatknutia. 
Do prezidentských volieb zastával funkciu ministra vnútra v troch vládach. Roku 1922 bol zvolený do Sejmu za Poľskú roľnícku stranu. V tom istom roku sa zúčastnil prezidentských volieb. 
V druhom kole bojoval Wojciechowski proti kandidátovi za ľudovú stranu Gabrielovi Narutowiczowi a kandidátovi zoskupení národnostných menšín Janovi Baudouinovi de Courtenayovi. Wojciechowski nakoniec kandidatúru vzdal. Prezidentom sa stal až po Narutowiczovej násilnej smrti a po dočasnej vláde Maiceja Rataja. 
Pád.
Počas vykonávania funkcie sa Wojciechowski pre svoje autoritárske presvedčenie dostával do konfliktov s vládou. Jeho dávny priateľ Piłsudski zinscenoval povstanie (tzv. Májový prevrat). Napriek tomu že na Wojciechowského strane stáli premiér Wincenty Witos, minister vojny generál Juliusz Tarnawa-Malczewski či generálporučík Władysław Anders, bol Wojciechowski nútený odstúpiť z funkcie. 
Stanisław Wojciechowski dožil polozabudnutý v Golobkách v roku 1953.
Liga národov

Liga národov môže byť:
Miloš Fišera

Miloš Fišera (* 17. február 1950, Kolín, Česko-Slovensko (dnes Česko)), je bývalý česko-slovenský reprezentant v cyklokrose.
Úspechy.
Bol prvým česko-slovenským cyklokrosárom, ktorý získal pre svoju krajinu v seniorskej kategórii medailu (na MS 1972 v Prahe), ako aj titul (na MS 1981 vo španielskej Tolose). O rok neskôr svoj titul vo francúzskom Lanarvily obhájil v pamätnom súboji so svojím synovcom Radomírom Šimůnkom. Všetky spomínané medaily získal v súťaži amatérov.
Amatéri.
Na MS amatérov štartoval desaťkrát, pričom hneď pri svojom prvom štarte v roku 1972 v Prahe získal striebro. Amatérsku kariéru ukončil v roku 1983 šiestym miestom na MS v Birminghame.
Profesionáli.
Jeho športová kariéra však ešte zďaleka neskončila. V rokoch 1988 - 1990 sa trikrát zúčastnil MS v súťaži profesionálov, kde obsadil postupne 13., 18. a 22. miesto. Jeho smolou bolo, že k profesionálom sa dostal až keď mal výkonnostný zenit za sebou. Vtedajší komunistický režim mu to skôr nedovolil.
Pevnosť Modlin

Pevnosť Modlin () je vojenská pevnosť v Poľsku, na sútoku Visly a Bugu v Mazovskom vojvodstve.
Pevnosť bola postavená v rokoch 1806 až 1812 na príkaz Napoleona I. V roku 1813 dobyli pevnosť Rusi v rámci protiofenzívy voči francúzskym vojskám. Počas nemeckého útoku na Poľsko v druhej svetovej vojne bola pevnosť významným obranným bodom, kapitulovala ako jedna z posledných 29. septembra 1939.
V súčasnosti sú niektoré priestory v pevnosti otvorené pre verejnosť.
Czech Connect Airlines

Czech Connect Airlines bola česká charterová letecká spoločnosť so sídlom v Ostrave. Spoločnosť zabezpečovala charterovú prepravu cestujúcich do tradičných európskych a exotických destinácií. Hlavnou základňou spoločnosti Czech Connect Airlines bolo Letisko Leoša Janáčka v Ostrave. Czech Connect Airlines bola jedinou charterovou spoločnosťou bázovanou na Morave.
Flotila.
Flotilu spoločnosti Czech Connect Airlines tvorilo jedno lietadlo typu Boeing 737-300 bázované na ostravskom letisku a jedno lietadlo Boeing 737-400.
Ivan Ivanovič Dmitrijev

Ivan Ivanovič Dmitrijev () (* 21. september 1760, Bogorodickoe, Ruské impérium — † 15. október 1837, Moskva, Ruské impérium) — ruský spisovateľ, sentimentalistický básnik. Člen Ruskej akadémie (1797).
Život a dielo.
Ivan Ivanovič Dmitriev sa narodil 21. septembra 1760 na vidieckom statku svojho otca, Ivana Gavriloviča Dmitrieva, v Bogorodickom v Kazanskej (neskôr Simbirskej) gubernii. Vzdelanie nadobudol v penzióne v Simbirsku.
Pugačovovo povstanie donútilo rodiny Dmitrieva presťahovať sa do Moskvy.
Ivan Ivanovič debutoval v roku 1777 básňou "Nápis k portrétu kniežaťa A. D. Kantemira" ("Надпись к портрету князя А. Д. Кантемира"). Jeho inšpiráciou bola tvorba Lomonosova, Sumarokova.
V 1783 sa zoznámil s Karamzinom. Pod jeho vplyvom sa Dmitrijev začal zaoberať francúzskou literatúrou. Neskôr sa spriatelil aj s Deržavinom. 
Začiatkom roku 1796 sa Dmitriev stal kapitánom. Smrť Kataríny II. ho však donútila odísť do Petrohradu, kde bol zatknutý po obvinení z prípravy atentátu na Pavla I. Po vyjasnení nedorozumenia ho panovník omilostil. Neskôr sa stal ministrom spravodlivosti.
Písal protiklasicistické satiry, ossianovské balady, napr. "Jermak" (1794), žartovne ladené básnické poviedky "Vyslúžilý strážmajster" (1796) a bájky. Najväčšmi ho preslávili sentimentalistické cituplné milostné piesne a romance v štylizovanom ľudovom duchu.
Giorgio Chiellini

Giorgio Chiellini (* 14. august 1984, Pisa, Taliansko) je bývalý taliansky futbalista, ktorý bol hráčom klubu Los Angeles FC. 
Rodák z Pisy začínal so svojou futbalovou kariérou v Livorne, odkiaľ mal pôvodne v roku 2002 prestúpiť do AS Rím. Po postupe Livorne do Serie B však zostal v klube. V lete 2006 prestúpil za 6,5 milióna eur do Juventusu. Reprezentoval Taliansko už v mládežníckych kategóriach.
Viatka

Viatka môže byť:
Kirov

Kirov (rus. Киров) môže byť:
Radomír Šimůnek (1962)

Radomír Šimůnek (* 8. apríl 1962, Plzeň – † 10. august 2010, Kamenice) bol česko-slovenský reprezentant v cyklokrose. Ako prvý česko-slovenský a český cyklista získal v holandskom Gietene v roku 1991 titul profesionálneho majstra sveta. V tom istom roku ho Klub športových novinárov vyhlásil za najlepšieho športovca Česko-Slovenska. 
Jeho syn Radomír Šimůnek takisto preteká v cyklokrose.
Radomír Šimůnek bol synovcom Miloša Fišeru, dvojnásobného majstra sveta v cyklokrose. Na MS 1982 vo francúzskom Lanarvily získal Miloš Fišera zlatú a jeho synovec Radomír Šimůnek striebornú medailu.
Zomrel 10. augusta 2010.
Galvanické pokovovanie

Galvanické pokovovanie (iné názvy: galvanostégia, elektrolytické pokovovanie, galvanizácia) je elektrolytické nanášanie vrstvy kovu na vodivý povrch. Najčastejšie sa na bežné materiály (meď, železo, hliník…) nanášajú tenké vrstvy ušľachtilých materiálov. Takto sa zvyšuje odolnosť povrchu voči korózii, tvrdosť, lesk, elektrická vodivosť, a podobne. Účel môže byť estetický alebo funkčný, prípadne oba súčasne.
Pokovanie sa vykonáva ponorením pokovovaného predmetu do elektrolytu, pričom tento slúži ako elektróda. Druhou elektródou môže byť nádoba, alebo sa použije elektróda z materiálu, ktorým sa pokovuje. Po privedení elektrického prúdu na elektródy sa začne na pokovovanom predmete vylučovať ochranná vrstva nového materiálu (elektrolýza). Na rýchlosť elektrolýzy majú vplyv fyzikálne vlastnosti elektrolytu, prípadné jeho premiešavanie a použité katalyzátory.
Výhodou tohto spôsobu pokovovania je, že predmet nie je tepelne namáhaný a je možné nanášať aj vrstvy inak ťažko spracovateľných kovov. Veľmi jednoducho je možné vymedziť pokovovaný povrch, napr. prekrytím, alebo farbením (maskovaním) miest, ktoré pokovené byť nemajú. Naopak, galvanicky je možné pokovovať nevodivé materiály, ak sa na ne nanesie vodivá vrstva, najčastejšie grafitový prach. Na upravený model je možné naniesť až niekoľko milimetrovú vrstvu kovu. Takto je možné pokoviť aj vytaviteľné jadro napr. z vosku a vyrobiť inak ťažko dosiahnuteľný tenkostenný predmet. Najväčšou nevýhodou je, že sa často pracuje s nebezpečnými a jedovatými látkami. Galvanickým pokovovaním sa obťažne pokovujú vnútorné dutiny a kúty.
Najčastejšie galvanické pokovovanie:
FC Lorient

FC Lorient Bretagne Sud je francúzsky futbalový klub ktorý hrá prvú najvyššiu francúzsku súťaž. Bol založený v roku 1926. Sídli v meste Lorient v Bretónsku. Domáce zápasy hráva na štadióne Stade du Moustoir.
Hel

Hel môže byť:
Radomír Šimůnek

Radomír Šimůnek môže byť:
Dubový vŕšok

Dubový vŕšok je prírodná rezervácia v pohorí Považský Inovec v podcelku Nízky Inovec v správe štátnej ochrany prírody Biele Karpaty. Leží približne južne od obce Nová Lehota.
Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1993 na rozlohe , bez ochranného pásma. Na území rezervácie platí 4. stupeň ochrany.
Predmetom ochrany je: "Cenný fragment oligotrofnej kyslej dubiny na kryštaliniku Považského Inovca s typickými indikačnými druhmi rastlín. V tesnej blízkosti rezervácie sa nachádzajú xerotermné spoločenstvá na karbonátovom podloží obalovej série - možnosť miešania rôznych faunistických a floristických prvkov."
Patricij (staroveký Rím)

Patricij (, zo slova "patrēs", mn. číslo od "pater", otec) bol v starovekom Ríme príslušník vyššej privilegovanej vrstvy, zväčša nejakej bohatej rodiny. Vznik vrstvy patricijov sa datuje do doby kráľa Romula.
Oproti ostatnému obyvateľstvu mali plné politické práva a zastávali mnoho významných úradov (konzul, prétor). Od 3. storočia pred Kr. po prijatí Hortensiovho zákona ("lex Hortensia") začali patricijské rodiny splývať s bohatými plebejskými rodinami a začala sa vytvárať nová vládnuca vrstva – nobilita, ktorej členovia obsadzovali významné štátne úrady. Väčšina starých patricijských rodín republikánskeho Ríma vyhynula počas občianskych vojen v 1. storočí pred Kr.
Holé brehy

Holé brehy sú prírodná rezervácia v pohorí Považský Inovec v podcelku Nízky Inovec, približne juhozápadne od obce Podhradie. 
Nachádza sa v katastrálnom území obce Podhradie, okres Topoľčany v Nitrianskom kraji. Vyhlásená bola v roku 1976 na rozlohe , s ochranným pásmom . Predmetom ochrany sú floristicky pestré a bohaté zvyšky xerotermných spoločenstiev s mimoriadne hojným výskytom ponikleca obyčajného veľkého ("Pulsatilla vulgaris" subsp. "grandis") vo východnej časti Považského Inovca. Rezervácia sa využíva na vedecko-výskumné ciele. Na území rezervácie platí 3. a 4. stupeň ochrany.
Cape Town Stadium

Cape Town Stadium je futbalový štadión v Kapskom Meste Južnej Afrike. Štadión bol postavený pre potreby Majstrovstiev sveta vo futbale v roku 2010. Počas majstrovstiev hostil päť stretnutí skupinovej fázy, jeden zápas osemfinále, jeden zápas štvrťfinále a jeden zápas semifinále.
Kulháň

Kulháň je prírodná rezervácia v pohorí Považský Inovec v podcelku Nízky Inovec, približne západne od obce Zlatníky. Nachádza sa v katastrálnom území obce Zlatníky, okres Bánovce nad Bebravou v Trenčianskom kraji. Vyhlásená bola v roku 1972 na rozlohe , bez ochranného pásma.
Predmetom ochrany sú: "Jednotlivo a v skupinách rastúce duby, pozoruhodné vysokým vekom, mohutným vzrastom a estetickým vzhľadom". Na území rezervácie platí 4. stupeň ochrany.
Plebej

Plebej alebo plebejec () bol v starovekom Ríme slobodný občan, oproti vyššej triede patricijov mal však obmedzené práva (nemohol zastávať niektoré úrady atď.).
Čiastočné politické zrovnoprávnenie s patricijmi dosiahli v roku 287 pred Kr., na základe tzv. Hortensiovho zákona (Lex Hortensia).
.bt

.bt je internetová národná doména najvyššej úrovne pre Bhután. Doménu spravuje Bhutan Ministry of Communications.
Tim Hamilton

Tim Hamilton (*1982, Morava, Česko-Slovensko), je bisexuálne orientovaný model a pornoherec účinkujúci v homosexuálnych pornofilmoch. Svoju kariéru začal v roku 2000 v produkčnej firme, produkujúcej pre registrovanú ochrannú známku Bel Ami.
Tanka

Tanka () je japonský poetický žáner - báseň. Je to najstaršia forma japonskej poézie. Od básne tanka je odvodený žáner renga a ďalej haiku. Ako synonymum pre názov tanka sa používa termín „waka“ (). Termín waka je však všeobecné označenie japonskej básne: "wa = japonská", "ka = báseň". Tento výraz vznikol z potreby odlíšiť japonskú a čínsku poéziu, ktorá isté obdobie dominovala. Waka má svoje subžánre: sedóka - popevok, tanka - krátka báseň, čóka - dlhá báseň, haiku - 17 slabičná krátka báseň.
Preto je pomenovaný konkrétny básnický útvar o 31 slabikách ako tanka pre rozlíšenie. Tento názor sa vyskytuje v obidvoch publikáciách, ktoré sa uvádzajú ako referencie. Nielen ale pre základné rozlíšenie. Aj časť básne renga má v sebe druhú slohu nesúcu tradičné pomenovanie "waka" alebo "waki" (dva sedemslabičné verše). Preto, aby sme sa nemýlili, tento subžáner jednoslohovej básne budeme i naďalej v článku nazývať „tanka“. (vysloviť ako "tenka"). Názov tanka preferuje aj japonský básnik Masaoka Šiki vo svojich kritických esejach a je súčasťou jeho modernej reformy japonskej poézie.
Forma básne.
Formálna stránka básne tanka je: Jedna sloha s piatimi veršami vo forme: 5-7-5-7-7, teda 31 slabikami. Verše nemajú rýmy. Sú konštruované z piatich a siedmich slabík alebo mór. (móra je najkratšie zvukové vyjadrenie písanej slabiky).
História žánru.
Najstarší výskyt tejto básnickej formy je v najstaršej japonskej kronike Kodžiki zo začiatku 8. storočia v období "Nara". Prvým známym autorom tanka v japončine je šľachtičná Ono-no Komači (). V roku 951 založil cisár Go Toba Úrad pre poéziu (), ktorý kontroloval verejné zbierky peňazí pre potreby básnikov a verejné súťaže poézie. Cisársky dvor nariaďoval zostavovať antológie japonsky písanej poézie waka, ktorá zahŕňala všetky vtedajšie žánre poézie.
Medzi predstaviteľov žánru tanka patria:
V 9. stor. bolo vybraných 6 nesmrteľných autorov tanka uvedených v cisárskej antológii "Kokin wakašú":
Brandon Manilow

Brandon Manilow (* 5. január 1983, Brno, Česko-Slovensko) je český model a pornoherec, ktorý pracuje pre produkčnú firmu produkujúcu homosexuálne pornofilmy pre ochrannú známku Bel Ami. Prvé video ("Personal Trainers 5") natočil ako 19 ročný v roku 2002. V análnom sexe preferuje aktívnu pozíciu, v žiadnom filme nevystupoval ako pasívny. V jednej scénke s Alexom Oriolim účinkoval bez kondómu. Reakcia na vyvolanú kritiku bola správa, že v dobe natáčania filmu Alex Orioli a Brandon Manilow žili spolu už pol roka ako pár. Podľa profilu na stránkach Bel Ami študoval na športovej škole.
Považský Inovec (prírodná rezervácia)

Považský Inovec je prírodná rezervácia v správe štátnej ochrany prírody Biele Karpaty. Nachádza sa v pohorí Považský Inovec v podcelku Vysoký Inovec, v juhozápadnej časti vrcholu Inovca (). 
Leží v katastrálnom území obce Selec v okrese Trenčín v Trenčianskom kraji. Vyhlásená bola v roku 1988 na rozlohe , bez ochranného pásma. Na území rezervácie platí 5. stupeň ochrany.
Predmetom ochrany sú: "Zachovalé prirodzené bukové lesné porasty vrcholových častí Považského Inovca".
Underground (rozlišovacia stránka)

Underground môže byť:
Zoznam poslancov NR SR (2010 – 2012)

Toto je zoznam poslancov Národnej rady Slovenskej republiky vo volebnom období 20102012.
Poslanci NR SR.
Prvých 150 položiek zoznamu tvoria v úvodnom zoradení "zvolení poslanci" v poradí primárne podľa čísla politického subjektu vo voľbách a sekundárne podľa poradia kandidáta po zohľadnení prednostného hlasovania. Za nimi nasledujú "náhradníci" chronologicky, v poradí ako nastupovali. Dátumy a dôvody vznikov a zánikov mandátov sú uvádzané formou poznámok k menám. Zoznam je možné zoradiť podľa vlastného kritéria kliknutím na záhlavie stĺpca.
Zdroje:
Visiace skaly

Visiace skaly sú prírodná pamiatka v správe Štátnej ochrany prírody Malé Karpaty.
Leží v pohorí Považský Inovec v podcelku Krahulčie vrchy, približne juhozápadne od vrcholu Marháta (). Nachádza sa v katastrálnom území obce Hubina, okres Piešťany v Trnavskom kraji. Vyhlásená bola v roku 1994 na rozlohe , bez ochranného pásma. Na území pamiatky platí 4. stupeň ochrany.
Predmetom ochrany sú: "Lesné a travinné spoločenstvá a skalnaté stepi viazané na južné svahy v dubovom vegetačnom stupni na vápencoch a dolomitoch, s výskytom ohrozených druhov flóry a fauny."
Vladimir Fiodorovič Odojevskij

Vladimír Fiodorovič Odojevskij (; * 13. august 1803, Moskva, Ruské impérium – † 11. marec 1869, Moskva) bol ruský knieža, spisovateľ, filozof, muzikológ, hudobný kritik a teoretik.
Bol jedným z posledných príslušníkov starej vetvy rodu Rurikovcov. 
Spolu s Kiuchelbekerom v rokoch 1823-1824 vydával v Moskve druhý najvýznamnejší dekabristický literárny almanach "Mnemozina".
V. F. Odojevskij bol bratrancom dekabristického básnika A. I. Odojevského. Pochádzal zo zámožnej a vysoko kultúrnej aristokratickej rodiny. 
V mladosti patril k predným členom „ľubomúdrych“.
Literárne bol silno ovplyvnený nemeckým romantizmom, hlavne záľubou v iracionálnych situáciách, groteskne a v intelektuálnej irónii. Svedčia o tom už "Pestré rozprávky" (1833), ktoré však boli miestami priehľadne didaktické miniatúry. Vo svojej novelistike, ktorú zhrnul do osobitého cyklu "Ruské noci" (1842), sa odohráva široko pojatý a značne ambiciózny filozofický rozhovor štyroch diskutérov, z ktorých každý reprezentuje odlišný životný i svetonázorový postoj.
Stavba

Stavba môže byť:
1. slovenská futbalová liga 1994/1995

1. slovenská futbalová liga 1994/95 bol v poradí druhý ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Kaštieľ v Moravanoch nad Váhom

Kaštieľ v Moravanoch nad Váhom je renesančný kaštieľ s anglickým parkom v obci Moravany nad Váhom, okres Piešťany v Trnavskom kraji.
Dejiny.
Kaštieľ má stredoveký pôvod. Dokazuje to situovanie objektu na terase nad údolím kedysi inundačného územia Váhu, ktoré tvorilo jeho prirodzenú ochranu, ako aj dispozícia, skladajúca sa zo samostatných budov scelených až renesančnou prestavbou koncom XVI. storočia. Touto prestavbou získal kaštieľ zhruba dnešný vzhľad. Monumentálny kaštieľ Motešických v stredoveku, v dobe svojho vzniku, pozostával z dvoch samostatných budov, scelených až renesančnou prestavbou koncom 16. storočia, ktorá bola rozhodujúca aj pre jeho dnešný vzhľad. 
V 18. storočí bol barokovo upravený. Na mieste východnej bašty, zbúranej začiatkom 18. storočia, dali Čákiovci postaviť kaplnku, ktorej bolo 30. mája 1757 generálnym urbárom Ostrihomského arcibiskupstva udelené privilégium na slúženie svätých omší. Interiéru kaplnky dominuje renesančný edikulový oltár s erbmi Čákiovcov a Zičiovcov. V strede je veľký obraz Piety, nad ním menší obraz Najsvätejšej Trojice, pod ním svätostánok. Renesančná kazateľnica je v čierno-zlatej farebnej kombinácii. 
Pomerne veľké úpravy kaštieľa sa uskutočnili v 2. polovici 19. storočia. Roku 1881 do povalového priestoru vstavali tretie podlažie a na východnej strane pristavali vežu. V rokoch 1964 - 1970 bol kaštieľ obnovený podľa projektu Karola Chudomelku zo Stavoprojektu Bratislava pre Domov slovenských výtvarných umelcov a architektov v správe Slovenského fondu výtvarných umení. V anglickom parku pri kaštieli sú rozmiestnené plastiky slovenských i zahraničných umelcov, ktoré tu vytvorili v rámci medzinárodných sochárskych sympózií. 
Od predaja zahraničným fyzickým osobám v roku 2006 kaštieľ chátral. V roku 2017 ho získal nový majiteľ, spoločnosť Juris Doctor, ktorý začal so zabezpečovacími prácami.
Lena Meyer-Landrutová

Lena Meyer-Landrut (* 23. máj 1991, Hannover) známa ako Lena je nemecká speváčka, víťazka celoeurópskej Eurovision Song Contest 2010 (skrátene "Eurosong", predtým "Veľká cena Eurovízie") za rok 2010 v nórskom Oslo.
Rodina.
Jej starý otec z otcovej strany Andreas Meyer-Landrut pracoval v diplomatických službách. V rokoch 1980 – 1983 a potom aj v časoch Gorbačovovej „perestrojky“ (1987 – 1989) bol veľvyslancom Spolkovej republiky Nemecko v bývalom Sovietskom zväze. Po návrate do Nemecka pôsobil v rokoch 1989 – 1994 vo funkcii šéfa kancelárie prezidenta Richarda von Weizsäckera.
Stará mama z matkinej strany Hanna Karatsony von Hodos pochádza z maďarskej šľachtickej rodiny.
Otec opustil rodinu, keď Lena mala dva roky. Teraz, keď je slávna, chcel by sa s ňou údajne znova stretnúť. Jej víťazné vystúpenie na Eurosongu sledoval v televízii a vyhlásil, že je na ňu hrdý.
Cesta ku kariére.
Aj keď sa Lena od malička zaujímala o hudbu, neprihlásila sa na žiadnu školu s umeleckým zameraním. Spočiatku sa venovala tancu klasickému aj modernému, vrátane hip-hopu a džezového tanca. V roku 2009 sa pokúsila o hereckú dráhu. Zahrala si vo filmoch "K11 – Komisári v akcii" a "Sudca Alexander Hold". Vystúpila aj v reality show televízie RTL Bitte helfen Sie mir ("Pomôžte mi, prosím"). Práve nahé šteklivé scény v bazéne, ktorými sa predviedla v tejto show, jej podľa jej vlastného vyjadrenia dopomohli na ceste ku kariére.
Účasť na Eurosongu.
2010: víťazný debut.
Na jeseň 2009 sa prihlásila do castingu mediálne podporovaného televíziami ARD a ProSieben pod názvom Unser Star für Oslo "(Naša hviezda v Oslo)". Spomedzi 4500 uchádzačov sa prebojovala do dvadsaťčlenného finále a v piatok 12. marca 2010 získala právo reprezentovať Nemecko vo finále Eurosongu v Oslo.
V sobotu 29. mája 2010, šesť dní po svojich devätnástych narodeninách, vystúpila pod štartovým číslom 22 ako jedna z 25 finalistov Eurosongu 2010 v Oslo. Svojím vystúpením, predovšetkým rytmickosťou svojej súťažnej skladby Satellite ("spievala ju v angličtine"), ale aj pohybovým prejavom očarila hlasujúcich divákov v mnohých krajinách Európy, čo jej vynieslo suverénne prvé miesto v súťaži. Stala sa tak iba druhou nemeckou víťazkou v histórii tejto súťaže. Prvý triumf zažilo Nemecko v roku 1982 zásluhou speváčky Nicole a jej súťažnej skladby Ein bißchen Frieden.
2011: pokus o obhajobu.
V histórii súťaže Eurosong nebolo častým javom, aby víťaz niektorého z ročníkov reprezentoval svoju krajinu aj v nasledujúcom roku. Lena je jednou z mála výnimiek a 14. mája 2011 bude na domácej pôde v Düsseldorfe obhajovať triumf z roku 2010. Vo verejnom elektronickom hlasovaní spomedzi šiestich kandidátskych skladieb fanúšikovia rozhodli, že düsseldorfskom finále Lena vystúpi so súťažnou skladbou [[Taken by a Stranger]].
Zdroj.
[[Kategória:Lena Meyer-Landrutová| ]]
[[Kategória:Nemecké speváčky]]
[[Kategória:Víťazi Eurovision Song Contest]]
[[Kategória:Osobnosti z Hannoveru]]
Polárna družica

Polárne družice obiehajú okolo Zeme vo výške nad povrchom. Ich dráha vedie ponad severný a južný pól. Najčastejšie sú využívané na meteorologické a navigačné účely.
Vypúšťajú ich z kozmodrómov, ktoré sú blízko k pólu (napr. Plesetsk).
Nezávislý

Nezávislý je slovenská mimoparlamentná politická strana. Jej predsedom je Róbert Lifka. 
História.
Strana bola zaregistrovaná na Ministerstve vnútra SR 5. marca 2010 pod pôvodným názvom Paliho Kapurková, veselá politická strana, skratka Paliho Kapurková. Predsedom strany a zároveň jej jediným členom bol rušňovodič Pavel Vass. Od 25. októbra 2013 sa stal predsedom strany Róbert Lifka. 8. novembra 2013 bol zmenený názov strany na súčasný názov Nezávislý. Bývalý predseda strany Pavel Vass oznámil ukončenie činnosti strany 9. novembra 2013. 
V skutočnosti strana nezanikla, zmenil sa jej názov a predseda.
Volebné výsledky.
Strana sa zúčastnila na voľbách do Národnej rady v roku 2010 pod vtedajším názvom Paliho Kapurková. Na kandidátnej listine strany v týchto voľbách bol iba jeden kandidát – jediný člen a zároveň predseda strany Pavel Vass. 
Strana získala vo voľbách 0,57 % hlasov, čo nepostačovalo na vstup do parlamentu. Najväčšiu podporu získala strana v Prešovskom kraji, odkiaľ pochádza Pavel Vass.
Členská základňa.
Podľa výročnej správy za rok 2012 mala strana k 31. decembru 2012 jediného člena.
Jaap Stam

Jakob Stam (* 17. júl 1972, Kampen, Holandsko) je bývalý holandský futbalový obranca, ktorý je futbalovým fanúšikom známy pod menom Jaap Stam.
Kariéra.
Stam začal svoju futbalovú kariéru v amatérskom klube DOS Kampen. V roku 1992 zažil svoj profesionálny debut v drese FC Zwolle. Prielom vo svojej kariére nastal v sezóne, keď hral za Willem II Tilburg. Šokujúce víťazstvo 1:0 nad Ajaxom zariadilo prestup Jaapa Stama do PSV Eindhoven.
O dva a pol roka neskôr sa stal Stam najdrahším holandským hráčom a obrancom v histórii. Vtedy za neho Manchester United zaplatil 10,5 milióna libier. Počas troch rokov, kedy Stam v Manchestri pôsobil, vyhral anglickú ligu, FA Cup a Ligu majstrov UEFA.
Počas sezóny 2001/02 bol Stam kontroverzne predaný do Lazia Rím za 16,5 milióna libier. Údajne bol predaný kvôli výrokom vo svojej knihe na hlavu trénera Manchesteru United Alexa Fergusona.
Počas pôsobenia v Laziu bol usvedčený z používania dopingu, konkrétne z užívania nandrolonu a dostal od dopingovej komisie päťmesačnú zákaz, ktorý mu bol po odvolaní skrátili na štyri mesiace.
30. januára 2006 oznámil, že sa chce vrátiť do Holandska a hrať tamojšiu ligu Eredivisie. Podpísal dvojročnú zmluvu s Ajaxom Amsterdam. Pre mnohých to bolo prekvapivé rozhodnutie, keďže sa čakalo, že sa vráti do niektorého zo svojich niekdajších klubov, PSV alebo SC Heerenveen.
Reprezentácia.
Svoj debut v drese mal Jaap Stam 24. apríla 1996. Nakoniec za reprezentáciu odohral 67 zápasov a strelil 3 góly. Do podvedomia fanúšikov sa dostal v národnom drese hlavne fakt, že v dôležitých zápasoch Jaap Stam nikdy nepremenil penaltu. Ani na majstrovstvách sveta v roku 1998 a Euru 2000.
Reprezentačnú kariéru ukončil po Eure 2004 v Portugalsku s tým, že sa chce venovať svojej rodine a klubovej kariére.
Spoločná zdravotná poisťovňa

Spoločná zdravotná poisťovňa (SZP) bola zdravotná poisťovňa, ktorá vznikla k 1. júlu 1998 zlúčením predchádzajúcich 3 zdravotných poisťovní:
Hovorkyňou SZP bola Martina Ostatníková.
SZP zanikla 31. decembra 2009 zlúčením so Všeobecnou zdravotnou poisťovňou.
The E.N.D.

The E.N.D. (úplne The Energy Never Dies) je piaty štúdiový album americkej alternatívnej hip hopovej skupiny The Black Eyed Peas. Do predaja sa tiež dostala "Deluxe" verzia, ktorá obsahuje navyše štyri nové piesne a šesť prerobených starších piesní.
Kanál

Kanál môže byť:
Bomba

Bomba môže byť:
Divočiaca rieka

Divočiaca rieka () je typ rieky s plytkým a širokým korytom, ktorého typickým znakom sú viaceré rozvetvené kanály oddelené od seba barmi a ostrovmi. Na rozdiel od riek s anastomóznym korytom sú „ostrovy“ divočiacich riek tvorené vnútrokanálovými barmi.
Podmienky vzniku.
Podmienky, ktoré umožňujú vznik divočiacich riečnych korýt (kanálov) sú hlavne výrazný prínos sedimentu, vysoký gradient toku, náhle a časté zmeny v množstve pretekajúcej vody, ľahko erodovateľné brehy a strmosť riečnych korýt. Divočiace rieky sú preto časté v oblastiach, kde rieka prechádza z oblasti s výrazným georeliéfom, ktorý dodáva väčšie množstvo hruboklastického materiálu, do oblasti otvorenej doliny. Sú to prípady prechodu horských riek do rovín, ale podobne môže divočiaca rieka vznikať aj v púštnych oblastiach, kde rieka stráca rýchlo unášaciu schopnosť v dôsledku výparu alebo vsakovania, ale aj v oblastiach riek vytekajúcich z roztápajúcich sa ľadovcov cez nánosy priepustných sutín.
Výskyt.
Typickým príkladom divočiacej rieky je Brahmaputra v Bangladéši. Na Slovensku má charakter divočiacej rieky Belá. V minulosti pred svojim zregulovaním mal takýto charakter aj potok Vydrica.
Rosemonde Gérardová

Rosemonde Gérardová, celým menom Louise-Rose-Étiennette Gérard (* 5. apríl 1866, Paríž – † 8. júl 1953, Paríž) bola francúzska poetka a spisovateľka šľachtického pôvodu, manželka Edmonda Rostanda, matka Mauricea Rostanda-básnika a Jeana Rostanda – biológa. Bola vnučkou maršala Étienna Mauricea Gérarda, hrdinu od Wagramu. Jej prastarou matkou bola i Madame de Genlis- spisovateľka a vychovávateľka princov z Orléansu. Jej tútorom bol Alexandre Dumas ml. a Leconte de Lisle. Okrem poézie písala divadelné hry.
Život.
Vydala sa v roku 1890 za E. Rostanda, mali spolu dvoch synov. Maurice bol básnikom, Jean biológom. Jean bol prijatý v roku 1959 do Francúzskej akadémie. Rosamonde spolu so synom Mauriceom neskôr spolu tvorili, k ich krúžku patril aj Jean-Paul Sartre a Gilbert Martineau. V roku 1890 vydala svoju prvú zbierku básní, ktorá mala úspech. Manželstvo trvalo až do Rostandovho skonu v roku 1918. Bola vdovou tridsaťpäť rokov. Pochovali ju na cintoríne v Passy, vedľa syna Mauricea. Edmond je pochovaný v Marseille.
Dielo.
Rosemonde Gérard písala romantickú poéziu vo viazanom verši: sonety, triolety, rondely. 
Veľmi známymi sa stali tieto jej verše, ktoré písala ako vyznanie lásky Edmondovi Rostandovi v roku 1889, sú zo známej básne "L´éternelle chanson":
preklad:
Do jej spoločenského krúžku patrili Georges Martineau, Jean-Paul Sartre, Jean Cocteau, princ Jusupoff, Serge Lifar. Rosemonde písala zrozumiteľné romantické verše o láske a prírode, ktoré boli aj zhudobnené a počas jej života populárne.
Poznámka: názvy diel sú doslovné preklady, jej diela nevyšli v slovenskom jazyku.
Vodný kanál

Vodný kanál alebo kanál (v prípade stoky častejšie len kanál) je umelý vodný tok (otvorený aj krytý) resp. príslušné umelé koryto, spravidla so spevnenými aspoň bokmi, presnejšie:
Prenosový kanál

Prenosový kanál alebo komunikačný kanál alebo kanál môže byť:
Národné futbalové mužstvo Kórejskej ľudovodemokratickej republiky

Národné futbalové mužstvo Kórejskej ľudovodemokratickej republiky (KĽDR) reprezentuje svoju krajinu na medzinárodných futbalových akciách, ako sú Majstrovstvá sveta, Ázijský pohár a olympijské futbalové turnaje.
Olympijské hry 1964.
Svoj prvý oficiálny medzištátny zápas KĽDR odohrala 22. marca 1964 v Rangúne s reprezentáciou Barmy (0:0). Bolo to stretnutie olympijskej kvalifikácie. KĽDR si v tejto kvalifikácii (ďalším súperom bolo Thajsko) postup na olympiádu v Tokiu síce vybojovala, ale napokon sa zriekla účasti.
MS 1966.
V roku 1966 po vyradení Austrálie v kvalifikácii si KĽDR vybojovala svoju prvú účasť na MS. V záverečnom stretnutí základnej skupiny šokujúco zdolala Taliansko 1:0 a postúpila do štvrťfinále.
Vo štvrťfinále proti Portugalsku nasledovali ďalšie priam šokujúce skutočnosti. Najprv zo strany KĽDR, ktorá už v 25. minúte viedla 3:0, a následne zo strany Portugalcov. Eusébio do konca polčasu znížil na 3:2 a po prestávke svojimi ďalšími dvomi gólmi otočil skóre. Portugalsko napokon vyhralo 5:3.
Olympijské hry 1976.
Na ďalšie svetové podujatie sa KĽDR kvalifikovala v roku 1976. Bol to olympijský futbalový turnaj v Montreale, kde KĽDR po víťazstve nad domácou Kanadou postúpila do štvrťfinále. Tam však nestačila na obhajcu prvenstva Poľsko, ktorému podľahla 0:5.
MS 2010.
Na svoju ďalšiu účasť na svetovom podujatí musela KĽDR čakať ďalších 34 rokov. V kvalifikácii MS 2010 vybojovali severokórejskí futbalisti pre svoju krajinu po 44 rokoch druhú účasť na MS, ktoré sa konali v dňoch 11. júna11. júla 2010 v Juhoafrickej republike. KĽDR po prehrách s Brazíliou 1:2, Portugalskom 0:7 a Pobrežím Slonoviny 0:3 obsadila v základnej G skupine posledné štvrté miesto.
Úspechy mladých žien.
Okrem mužskej reprezentácie na medzinárodnej scéne vystupujú aj mládežnícke a ženské reprezentácie. Najväčšie úspechy dosiahli ženské mládežnícke reprezentácie:
David Trimble

William David Trimble (* 15. október 1944, Bangor, Severné Írsko – † 25. júl 2022) bol britský politik, držiteľ Nobelovej ceny za mier a prvý britský minister pre Severné Írsko.
Svrab

Svrab je infekčné kožné ochorenie, ktorého pôvodcom je zákožka svrabová (lat. "Sarcoptes scabiei"). Toto kožné ochorenie je charakterizované intenzívnym svrbením.
Zákožka svrabová.
Je to okrúhly roztoč so značne skrátenými kužeľovitými nohami. Samička meria 0,3 – , samček . Cele telo je sploštené. Tieto parazity žijú v koži človeka. Samičky v koži vŕtajú chodbičky, do ktorých kladú vajíčka. Chodbičky sú dlhé 1 – , na povrchu kože sa javia ako tenké nepravidelné pásiky. Samička po vniknutí do kože zanecháva za sebou výkaly a vajíčka. Živia sa tkanivovou tekutinou. Z vajíčok sa liahnu larvy, ktoré vyliezajú na povrch kože, zaliezajú do vlasových vačkov a živia sa mazom. Vo svojom vývoji prekonajú jedno až dve nymfálne štádia. Celý vývoj trvá asi 14 dní. Samček žije len na povrchu kože. Roztoč žije 3 – 6 týždňov, mimo človeka len niekoľko dní. Veľkosť samičky je na hranici viditeľnosti voľným okom. V koži ju možno nájsť podľa príznakov – na koži sa vytvorí ružová čiarovitá papula ukončená perleťovou hrudkou. V tejto perleťovej hrudke je uložená samička. Nachádza sa na miestach, kde je koža jemná, tenká. Napríklad medzi prstami rúk a nôh, na zápästí, medzi lopatkami, medzi prsníkmi, v oblasti brucha, na vnútornej strane stehien, v podpazuší. Nepostihuje dlane ani stupaje. Vyskytuje sa aj na netypických miestach so zvraštenou kožou – vonkajšie pohlavné orgány.
Epidemiológia.
Inkubačná doba je 1 – 3 týždne. Človek sa nakazí pohlavným stykom, ide teda o pohlavne prenosné ochorenie, ale aj priamym kontaktom z človeka na človeka, používaním spoločnej posteľnej bielizne. Hromadné nákazy bývajú v spoločných ubytovniach. 
Klinický obraz.
Chorí pociťujú intenzívne svrbenie, najmä večer, keď sa zahreje pod prikrývkou celé telo. Pacienti si škrabú kožu, pričom môžu vzniknúť až krvavé škrabance, ktoré sa môžu sekundárne bakteriálne infikovať. U imunodeficientých osôb (aj s AIDS) sa môže vyvinúť ťažká forma – "scabies norvegica".
Diagnostika.
Na diagnostické vyšetrenie sú vhodné čerstvé papulózne lézie. Použije sa tenký skalpel alebo ihla. Hrot sa vpichne do perleťovej hrudky smerom proti chodbičke. Posúva sa do hĺbky a dopredu a nakoniec vyvažovacím spôsobom na povrch kože. Samička zvyčajne zostane prichytená na povrchu nástroja a je voľným okom zachytiteľná ako belavá bodka. Následne sa položí na podložné sklíčko a prezerá sa pod mikroskopom. Vyšetrované miesta sa dezinfikujú po odbere. Diagnóza je potvrdená nájdením dospelého parazita, larvy, vajíčka. U osôb, ktoré úzkostlivo dbajú o hygienu a čistotu tela, môžeme nájsť len niekoľko lézií, pričom chodbičky nemusia byť viditeľné.
Terapia.
Používajú sa lindanové prípravky, permetrín, benzylbenzoátové prípravky a sírová pasta. Prípravky sa vtierajú do kože 2x denne počas 3 dní. Je dôležité natrieť celé telo. Po liečbe nasleduje kúpeľ, dôsledná výmena posteľnej bielizne s dezinfekciou. Treba preliečiť aj rodinných príslušníkov a sexuálnych partnerov.
Nicole (nemecká speváčka)

Nicole (* 25. október 1964, v Saarbrückene ako "Nicole Hohloch", po manželovi "Nicole Seibert") je nemecká speváčka. V roku 1982 vo veku 17 rokov vyhrala so skladbou „Ein bißchen Frieden“ celoeurópsku pesničkovú súťaž Eurovision Song Contest (skrátene "Eurosong", predtým "Veľká cena Eurovízie"), ktorá sa konala v britskom Harrogate. Získala tak prvé a na dlhé roky pre Nemecko jediné víťazstvo v Eurosongu. Jej triumf zopakovala po 28 rokoch 29. mája 2010 v nórskom Oslo Lena Meyer-Landrut.
Édouard Lucas

François Édouard Anatole Lucas (* 4. apríl 1842, Amiens, Francúzsko – † 3. október 1891, Paríž) bol francúzsky matematik. 
Je známy predovšetkým vďaka štúdiu Fibonacciho čísel. Jeho najvýznamnejší výsledok v tejto oblasti je pravdepodobne odvodenie uzavretého tvaru pre Fibonacciho čísla. Sú po ňom pomenované Lucasove čísla, ako aj trieda postupností nazývaných Lucasove postupnosti. Obi dve úzko súvisia s Fibonacciho číslami.
Zaoberal sa tiež inými oblasťami teórie čísel, napríklad testovaním prvočíselnosti, či diofantickými rovnicami. Formuloval úlohu, ktorej zadanie ukladá dokázať, že pre "N" &gt; 1 existuje jediné riešenie diofantickej rovnice:
a to "N" = 24 a "M" = 70. 
Dôkaz tohto pozoruhodného tvrdenia bol nájdený až v roku 1918 s použitím hypereliptických funkcií. Riešenie má súvislosť aj s bozónovou teóriou strún v 26-rozmernom priestore.
Je tiež objaviteľom hlavolamu známeho ako Hanojské veže.
Salvador Puig Antich

Salvador Puig Antich (* 30. máj 1948, Barcelona – † 2. marec 1974, Barcelona) bol katalánsky anarchista, aktívny koncom 60. a začiatkom 70. rokov.
Život.
Narodil sa ako tretí zo šiestich súrodencov. Jeho otec bol členom militantnej katalánskej organizácie, ktorá bola aktívna počas Druhej španielskej republiky. Po porážke republiky musel ujsť do Francúzska, odkiaľ sa po čase vrátil, no bol odsúdený na trest smrti.
Salvador sa počas štúdia na strednej škole spoznal s Xavierom Garrigom a bratmi Sugranyeovými, s ktorými neskôr založil Movimiento Ibérico de Liberación (MIL), katalánsku anarchistickú organizáciu, bojujúcu proti Francovmu režimu a kapitalizmu. Udalosti z mája 1968 vo Francúzsku Salvadora presvedčili, aby sa zapojil do boja proti Francovej diktatúre. Stal sa členom Robotníckych odborov (špan. Comisiones Obreras, CCOO), no čoskoro sa mu zapáči anarchistické myšlienky, odmietajúce akúkoľvek hierarchickú spoločnosť. Po začatí štúdia na vysokej škole si urobil vojenskú službu na Ibize. Po jej skončení sa stal členom MIL. Aktívne sa podieľal na jej činnosti, organizácia vykrádala banky. Takto získané peniaze boli využívané na propagáciu anarchistických publikácií a na podporu zadržaných radikálnych robotníkov.
Puig Antich aj s ďalšími členmi MIL vykrádali banky nepravidelne, a často cestovali na juh Francúzska, aby ich španielska polícia nevypátrala. Vo Francúzsku sa spojili s revolucionármi z organizácie Confédération nationale du travail.
V auguste 1973 sa vo Francúzsku konala konferencia MIL. Na ďalší mesiac, po vykradnutí najväčšej banky v Barcelone, začala silná policajná ofenzíva proti MIL.
Mnoho členov MIL bolo zadržaných, vypočúvaných, a mučených. Jeden z nich, Santi Soler, bol využitý políciou na chytenie Puig Anticha a Garrigu. Dôsledne pripravená akcia sa odohrala 25. septembra 1973 v Barcelone. Obaja boli zadržaní, no bezprostredne potom došlo k prestrelke, pri ktorej bol zabitý mladý španielsky policajt.
Puig Antich bol uväznený a obvinený z vraždy tohto policajta a vojenským súdom odsúdený na trest smrti. V mnohých častiach Európy, dokonca aj v Argentíne, vznikali demonštrácie na podporu Puig Anticha, no bezvýsledne. 2. marca 1974 vo veku 25 rokov bol vo väzení v Barcelone popravený garotou (udusením). Bola to posledná poprava garotou a tiež posledná politická poprava frankistickým režimom v Španielsku.
V roku 2006 bol o Salvadorovi Puig Antichovi nakrútený film Salvador (Puig Antich), kde Salvadora stvárnil nemecký herec Daniel Brühl.
Dáva mi/Dobré veci/Moja rola

Dáva mi/Dobré veci/Moja rola je trojsingel skupiny Kontrafakt vydaný v roku 2003 pod vydavateľstvom českého časopisu Bbarák. Singel vyšiel na vinylovej platni a takisto aj v CD verzii. O hudobné produkcie (a aj o obal) sa postaral DJ Kontrafaktu Anys (vtedy známy ako Aneš).
Ku skladbe "Dáva mi" bol natočený aj klip režírovaný Michalom " Romeo " Dvořákom, ktorý bol nasadený do hitparády Deka Hity na Markíze a v prvom týždni sa dostala na prvé miesto (kde sa dokopy udržala 8 týždňov), tiež bola mesiac medzi najhranejšími klipmi na hudobnej TV stanici Music Box. Skladba (aj klip) sa stretla s pozitívnymi odozvami a je tiež je označovaná za jeden z momentov, kedy sa média začali zaujímať o Hip-Hop a stal sa "komerčnejším".
Skladby "Dáva mi", jej remix a "Dobré veci" sa o 5 rokov neskôr objavili na Rytmusovej výberovke "Si zabil".
Zoznam skladieb (Vinyl).
Strana K:
Strana F:
Hadica

Hadica je pružná rúrka na vedenie kvapalín alebo plynov. Jej vnútorný profil má spravidla kruhový tvar. Používa sa často pri čerpaní kvapalín a plynov na rôzne vzdialenosti, napr. hasičská zásahová hadica. Býva často súčasťou rôznych zariadení alebo prístrojov, napríklad vysávača. Obvykle ide o formu gumeného alebo plastového potrubia, ktoré je pružné, ohybné a do určitej miery odolné aj voči bežným formám nedeštruktívneho mechanického namáhania spojeného s bežnou manipuláciou, aj voči pretlaku a podtlaku prepravovaného média.
Technické požiadavky.
Hadice sú vyrábané podľa kombinácie požiadaviek na použitie a výkonu - prepravnej kapacity, ktorá sa od nich očakáva. Dôležitými faktormi sú priemer, hrúbka stien, pracovný tlak, hmotnosť, ohybnosť, dĺžka, zloženie, chemická inertnosť vzhľadom na prepravované médium a teplotu, pri ktorej bude hadica používaná.
Materiály.
Hadice môžu byť vyrobené z jedného materiálu, ale najčastejšie sú tvorené kombináciou viacerých. V praxi sú najčastejšie z nylonu, polyuretánu, polyetylénu, PVC alebo syntetickej či prírodnej gumy, podľa toho v akom prostredí sa očakáva ich použitie. V poslednej dobe sa objavujú hadice vyrobené z rôznych typov polyetylénu (LDPE a hlavne LLDPE). Medzi ďalšie materiály používané na ich výrobu patria teflón alebo nehrdzavejúca oceľ.
BT-7

BT-7 (BT je skratka pre "bystrochodnyj" – rýchly tank) je sovietsky ľahký tank kolopásovej konštrukcie vyrábaný na prelome 30. a 40. rokov 20. storočia. Predstavoval posledný a najrozšírenejší variant sovietskych rýchlych tankov radu BT. Na rozdiel od svojich predchodcov BT-2 a BT-5 mal zváranú korbu odlišného tvaru. Výzbroj bola podobná ako pri tanku BT-5, tvoril ju kanón 20K, vzor 1934 a 1 alebo 2 guľomety DK kalibru . Bolo postavených 5328 kusov.
Vznik a vývoj.
Konštrukcia tankov BT (bystrochodnyj tank - rýchly tank) začala vznikať v roku 1931. Odvíjala sa od konštrukcie amerického inžiniera Christieho, na ktorú Sovieti zakúpili licenciu. Iróniou je, že Christieho koncepcia bola Americkou armádou napriek svojim kvalitám odmietnutá. Prvé tanky tejto kategórie sa zúčastnili prehliadky na Červenom námestí v deň výročia revolúcie 7. novembra 1931. Tanky BT používali kolopásový podvozok, čo znamenalo, že sa mohli pohybovať na pásoch aj na kolesách, ktoré mali potiahnuté gumou. Zmena pohonu aj s rozpojením pásov trvala posádke asi 30 minút. Tanky boli v porovnaní so svojimi súčasníkmi výrazne rýchlejšie. Prvými verziami rýchlych tankov boli BT-2 a BT-5.
V januári 1933 prebiehali v Charkovskom traktorovom závode konštrukčné práce nad prototypom tanku BT-5. Konštrukčná kancelária však dostala nové zadanie na vývoj vylepšenej verzie tanku, v ktorej by boli odstránené nedostatky predošlých verzií. Sériová výroba typu BT-7 sa začala v roku 1936 a trvala do roku 1940. Tanky tejto konštrukčnej rady dosiahli typom BT-7 svoj zenit. Neskôr bolo rozhodnuté o výrobe nových perspektívnejších stredných tankov T-34, ktoré nemali kolopásové usporiadanie.
Nasadenie.
Tank si čoskoro získal obľubu medzi posádkami pre svoje dobré jazdné vlastnosti a ovládateľnosť. Tankmi boli vybavené hlavne tankové a jazdecké jednotky. Nasadený bol počas útoku na Poľsko, pohraničných bojov s Japonskom aj v zimnej vojne. Počas bojov s Nacistickým Nemeckom sa plne prejavili slabiny tanku, ktorými bolo predovšetkým slabé pancierovanie. Tanky boli sťahované k prieskumným jednotkám, kde slúžili až do roku 1944.
Homeomorfizmus

Homeomorfizmus alebo topologický izomorfizmus je v topológii spojité bijektívne zobrazenie medzi dvoma topologickými priestormi, ktoré má spojité inverzné zobrazenie. Homeomorfizmus je izomorfizmus v kategórii topologických priestorov. Homeomorfizmus je teda zobrazenie zachovávajúce topologické vlastnosti daného topologického priestoru. Dva topologické priestory, medzi ktorými existuje homeomorfizmus sa nazývajú homeomorfné a z topologického hľadiska sa považujú za ekvivalentné.
Sychrov (prírodná rezervácia)

Sychrov je prírodná rezervácia v pohorí Považský Inovec v podcelku Inovecké predhorie, približne východne od obce Beckov. Je v správe štátnej ochrany prírody Biele Karpaty.
Nachádza sa v katastrálnom území obce Beckov v okrese Nové Mesto nad Váhom v Trenčianskom kraji. Vyhlásená bola v roku 1984 a novelizovaná v roku 1988 na rozlohe , bez ochranného pásma. Na území rezervácie platí 4. stupeň ochrany. K rezervácii vedie Náučný chodník Sychrov vychádzajúci z Beckova.
Predmetom ochrany je: "Suchomilné a teplomilné trávnaté spoločenstvo Považského Inovca s bohatou populáciou hlaváčika jarného (Adonis vernalis L.)."